b"\n_START_ARTICLE_\nWoking\n_START_SECTION_\nBeskrivelse\n_START_PARAGRAPH_\nByen oppsto rundt en jernbanestasjon som ble anlagt p\xc3\xa5 1800-tallet for \xc3\xa5 fungere som krysningspunkt mellom to jernbanelinjer. Den ene av dem gikk til Brookwood gravlund, som ble opprettet av London Necropolis Company som avlastningskirkeg\xc3\xa5rd for London. Woking fikk senere Storbritannias f\xc3\xb8rste krematorium, i 1878._NEWLINE_Det forel\xc3\xa5 planer om \xc3\xa5 flytte grevskapsadministrasjonen for Surrey til Woking. Den ligger per i dag i Kingston, men den byen er overflyttet fra Surrey til Stor-London._NEWLINE_Den mest kjente fotballklubben i byen er Woking FC. Fotballspilleren Michael Hale er fra Woking._NEWLINE_En annen kjent person fra Woking er H.G. Wells, som i sin bok Klodenes krig lot marsboerne lande i byen. Det er reist en statue av en marsboer \xe2\x80\x93 etter Wells' beskrivelse \xe2\x80\x93 i sentrum._NEWLINE_Storbritannias f\xc3\xb8rste mosk\xc3\xa9 ligger i Woking, formgitt og bygget for dette form\xc3\xa5let i 1889. Den er sunnimuslimsk."